text:
Keelloo Media: Hagayya 11,2021
Waraanni Bilisummaa Oromoo WBO’n lola qaamolee waraanaa mootummaa waliin Oromiyaa keessatti gaggeessaa jiruun injifannoo galmeessaa jiraachuu beeksise.
Torban kana keessa kutaalee Oromiyaa Lixaa fi Kibbaa hedduu dhuunfachuu isaas gabaafamee jira.
Lola waraana mootummaa, raayyaa ittisa biyyaa fi humna addaa Oromiyaa waliin gaggeessaa jiraachuu kan ibsu WBO’n magaalaa Oromiyaa hedduu keessaa waraanee baasuu ibseera.
Gama mootummaan garuu waan waraana adeemaa jiruu kana wanti ifatti himame hin jiru. Ta’ullee WBO’n ammoo qaamolee waraanaa booji’aa jiraachuu suuraa fi Vidiyoon agarsiisaa jira.
Miidiyaa hawaasaa kana irratti danoomaan qoodamaa kan jiru osoo uummata mariisisuu, Kibba Oromiyaa godina Gujii lixaa aanaa Bule Horaa gandoota hedduu keessatti mul’ateera. Hawwaasa waliin nageenya akka qabus viidiyoo waraabamee maxxanfameen WBO’n agarsiisaa jira.
Bakkoota qaamni mootummaa akka gumurukaatti dhimma itti bahataa ture waraanee cabsuu isaa sagalee Vidiyoon dhagaa’ameen WBO’n zoonii kibbaa agarsiiseera.
Haasaa sana keessattis saamichi uummata irra qaama mootummaan gahaa turuu dubbata miseensi WBO viidiyoon aragame. Gama isaaniin garuu saamichaaf dararaa uummataa irraa bilisa ta’uu ibsa.
Dhimma kana guutummaatti qaamni mootummaa gara godina Gujii waan dubbate hin qabu. Lolli akka jirus wanti eerame hin jiru.
Akkasuma Zoonii Lixaa guutummaa Wallaggaa keessa lolli waraana mootummaa fi WBO gidduutti adeemsifamaa jiraachuu uummatni fi WBO’n illee beeksisaa jira.
Lola kanaan magaalaalee Qellem Wallaggaa, Wallagga Lixaa, Horroo Guduruu Wallaggaa, Wallagga Bahaa hedduu dhuunfataa akka jiru ibsa WBO’n.
Namooti ijaan argan gama barreeffamaan ergaa Keelloof erganiin baadiyyaaf aanaalee irraa qaamoleen mootummaa gara godinaatti baqataa akka jiranis eeru.
Dhimma kana ilaalchisuun garuu gama mootummaan ammoo ammas waan jedhame hin jiru.
WBO’n garuu Opireeshinii gurguddaa gaggeessaa jiraachuu ibsa. Har’a galgala kanas gama miidiyaa Arraya Biyyoolessaa Oromiyaa tiin dhimma lola tibbanaaf haala WBO kan ilaallatu hogganni WBO haasaa akka taasisu eeramaa jira.
Hogganaan olaanaa WBO akkasuma, hogganni WBO Zoonii lixaa kaleessa haala waraanaa ilaalchisuun dubbii taasisaniiru
Keelloo: Hagayya 11,2021
Hogganni olaanaa ABO/WBO akkasuma hogganni WBO zoonii lixaa karaa miidiyaa arrata biyyoolessa Oromiyaatiin kaleessa Hagayya 10,2021 haala lola adeemaa jiruu uummata Oromoof ibsaniiru.
“Lola ijibbaataa isa yeroo dhumaaf waanjoo garbummaa uummata keenya Oromoo irraa kaasuu gaggeessaa” jirra kan Jedhan hogganni WBO Marroo Dirribaan, waraana gaggeessaa jiran kanas kallattii gurguddaa sadiif bakka sadiin gaggeessaa akka jiran himan.
Opireeshiniin waraanaa kallattii sadiin gaggeeffamuu kan himan yoggaa ta’u, kan gama Lixa Oromiyaa Finfinnee hanga wallaggaa bobbaa Jaal Laggasaa Wagii jedhuun opireeshiniin adeemaa jira jedhan.
Akkasuma kan gama Kibba baha Oromiyaa, Baha Oromiyaa fi Kibba Oromiyaa ammoo bobbaan adeemaa jiru maqaa bobbaa Nadhii Gammadaa, fi Opiraashinii Elemoo Qilxuu kan jedhuun kan sadaffaa ammoo Finfinnee irraa hanga kaaba Oromiyaa Wallootti sakattaa taasifamaa jiru yoo ta’u kun ammoo bobbaa maqaa biraan adeemaa jiraachuu Jaal Marroon Arrata Biyyoolessaan himaniiru.
Duulli kunis maaliif akka akeekkatee ka’ee illee himaniiru. Akka ibsa isaaniitti duulli kun “garbummaatti xumura gochuu, qabsoo Oromoo bilisummaa gudunfuuf” kan akeekkate ta’uu himan.
Akkasuma duulli waraana Bilisummaa Oromoo WBO kun bakka sakattaa gaggeessu kanatti guutummaatti caasaa mootummaa akka dhabamsiisee aanaalee, magaalaalee fi baadiyyaa jiran tohatuuf fuula jalqabame ta’uu himaniiru.
“Duulli kun lafa dhuunfachuu. Uummata dhuunfachuu. Bulchiinsa uummataa diriirsaa adeemuu.” Ta’uu isaas ibsaniiru.
Duulli gaggeeffamu kun hangamiif tura gaaffii jedhuuf haasaa taasisaniin deebii kan kennan yoo ta’u “Bobbaan maqaa sadiin socho’aa jiru kuni yeroo gabaabaa qofaaf kan turudha” jedhan.
Sana boodawoo gaaffii jedhuufis deebii kan kennan wayiita ta’u “duullin kun erga dhumeen booda WBO’n maqaa tokkichaan ammas duula nii geggeessa. Duulli sun maqaa akkamiin adeemaaf akkamitti adeema? Kan jedhu yoggasuu ibsina” jedhan
Duulli kutaa waraanaa sadiin, opireeshinii gurguddaa sadiin eegale kun Dilbata darbe Hagayya 8,2021 irraa qabee gaggeeffamaa akka jiru hogganni kun eeraniiru.
“Waraanni Bilisummaa Oromoo arcaatuu diinaa dhabamsiisaa Oromiyaa bilisoomsuun dhuunfachaa tarkaanfachuu eegaleera” jedhaniirus.
Haala duula waraanaa WBO’n adeemaa jiruu kana hanga ammaa gama mootummaa Itoophiyaatiin waan ifatti himame hin qabu. Mootummaan waraanni gaggeeffamaa akka jirus eeree hin jiru.
Gama mootummaan haala lola adeemaa jiruu kana kan ibsamu yoo ta’e isin biraan gahuuf akka miidiyaa keenya Keellootti qophiidha!


c: text/html

text:
Oromia: Tumsa Jaarmotaa Ilaalchisee Ibsa Qeerroo Bilisumaa: ABO Dabalatee Paartileen Mormituu Shan Gamtaa Uummachuun Dhimma Murteessaa fi Adeemmsa Qabsoo Bilisummaa Sabootaa Kan Saffisiisuu Dha. November 4, 2015Posted by OromianEconomist in Uncategorized.
Tags: PAFD, the Genuinely-Multinational Alliance for Freedom & Democracy in Ethiopia, Tumsa Jaarmotaa Ilaalchisee Ibsa Qeerroo Bilisumaa, UNPO Welcomes Founding of the ‘Unprecedented Political Alliance’ – PAFD
add a comment
Ibsa Qeerroo Bilisummaa Oromoo
Onkoloolessa 28, 2015
Finfinnee
Gamtaa fi wal hubannaa dhabuun jaarmiyaalee siyaasaa kanneen mirga hiree murteeffannaa fi kabajamuu mirgoota dimookiraasii fi namummaaf abbaa irree Wayyaanee EPRDF/TPLF irratti qabsoo gaggeessan dhabamuun mootummaa Wayyaaneef carraa kan bane fi umrii bittaa Wayyaanee kan dheeresse kessaa tokko kan ture yeroo kanatti furmaata argachuun umrii mootummaa Wayyaanee kan gababasuufi bilisummaa sabootaa fi sablamootaa kan mirkaneessuudha.
Sadarkaa jaarmiyaatti jaarmiyaaleen kanneen akka Addaa Bilisummaa Oromoo (ABO/OLF), Adda Bilisummaa Uummata Sidaamaa (SNLF), Addaa Bilisummaa Sochii Uummata Gambeellaa (GPLM), Adda Bilisummaa Sochii Uummataa Beenishaangul (BPLM) fi Adda Bilisummaa uummata Sumaalee (ONLF) irra walitti dhufuun Walga’ii Oslo Norwayitti Onkoloolessa 23/2015 ta’e irratti Gamtaa qabsoo bilisummaa uummachuun biyyatti keessatti dhiittaa mirga dimookirasii, mirga namummaa fi ukkaanfamuu mirga hiree ofii ofiin murteeffannaa Uummata Oromoo fi saboota kanneenii mootummaan Wayyaanee EPRDF/TPLF’n ukkanfamee jiru aangoo irraa qaarisuuf boqonnaa haaraa qabsoo bilisummaa keessatti uumamedha waan ta’eef nuti jaarmiyaan Qeerroon dargaggoota Oromoo gamtaa uumamee kana ni deeggarra, cina ni dhaabbanna, ni jabeessina walitti dhufeenyii fi gamtaan kun illee biyya keessatti uummata Oromoo fi saboota kanneen gidduutti akka jabaatee itti fufuuf irratti kan hojjennu ta’uu beeksifna!! SNLF, GPLM, BPLM fi ONLF walitti dhufeenya Jaarmiyalee hiree walfakkataa qabanii fi qabsoo bilisummaa saba isaaniif qabsoo gitaa gaggeessan gidduutti uumamee jiruu ilaalchisuun nuti Qeerroon Bilisummaa Oromoo uummata Oromoo fi saboota hiree fakkataa Oromoo qabanii fi jaarmiyaalee “Gamtaa” kana hundeessan keessatti qooda qaban hundaaf ibsa gabaaba qabxii shan qabu dabarsine.
1. Nuti Qeerroon Bilisummaa Oromoo tumsa gamtaa qabsoo bilisummaa furgaasuuf jaarmiyaaleen kun uumaan ni dinqisiifanna dhimma haala yeroo irratti hundaa’ee fi barbaachisummaan isaa qabsoo bilisummaa siffisiisuun mootummaa EPRDF/TPLFtti xumura kan godhu waan ta’eef Uummatni Oromoo fi sabootni Cunqurfamoon biyyatti hiree fakkataa Oromoo qaban yeroon ijaaraman amma waan ta’eef ijaarsaa uummataa gama hundaan akka jabeesanii fi jabeesinu waamicha goona!
*** Guutuu Ibsa Kanaaf:-
tumsa-jaarmotaa-ilaalchisee-ibsa-qeerroo-bilisumaa-onk-28-2015

robotstxt: allowed

filter: keep


text:
IBSA IJAANNOO QEERROO BILISUMMAA OROMOO GODINA ARSII LIXAA
Nuti Qeerroon Bilisummaa Oromoo Godina Arsii Lixaa Kora gafa guyyaa 13/6/2020 Tolfanneen Haalaa waligala Oromiyaa xinxallee rakkoo mootummaan Itophiyaa umrii Angoo isaa dheerefachuuf jecha ummata Biyya kanaa irratti midhaa geessan jiru Addatti immoo Oromiyaa keessatti ummata oromoo irraan ga’a jiru gad fageenyaan illaalle ibsa IJAANNOO Qabxiilee armaan qadii qabu baafannee jirra.
- Hidhaa, Ajeechaa, Reebichii Fi saamichi Badii tokko malee ummata Oromoo irratti rawwataa jiru hatatamaan dhaabachuun qaba
- Qaamoonnii Ajjeechaa ilmaan Oromoo bakka Adda addaa irratti rawwatan seera duratti dhihaattaniin murtoo seeraa argachuu qabu.
- Hidhamtoonni siyaasaa Hundi Mana hidha IRRAA gad lakkifamuu qabu.
- Maqaa shanee jedhuun Godinoota Oromiyaa guutuutti Ummata Nagaa Hidhuun, Reebuun Ajjeesuun hataattamaan haa dhaabbattu.
- Ilmaan Oromoo hidhuuf, Ajjeesuuf, Reebuuf, Qaamoonnii TIKAA MOOTUMMAA Abbaa Torbee ijaara jirachuun Keessan saaxilameera, gocha goolii umuu kana irra Hataattamaan yoo hin dhabbannee gaga’ama Biyya kanaa fi ummata keennatti dhufuuf Gafatamaa Kan fudhatu Mootummaa Fi QamootaTikaa motummaa ta’u cimsinee akeekkachiifna!
- Faayidaa siyaasaa jecha ummata Oromoo kutaadhaan, Gandaan, Gosaan, Baalbalaa Fi Naannoon qooduu motummaa Fi kittillayyonni mootumma hojjachaa jirtan Hatattamaan dhabbachuu qaba.
- HUMNOONNI poolisii Oromiyyaatti, Kora bittinneessaa, Manneen murtii/Abbootiin murtii Fi Abbootiin Alangaa Siyaasaa irra walaba taataanii Antummaa ummata Fi Haqni Hundaaf Kan jedhuuf Akka hojjattanii yaamicha Oromummaa isinii goona!
- Gocha Dabaa ummata Oromoo irratti rawwatamaa jiru cimsinee Balaalefaana, Duras ni dhaabbanna!
- Qeerroon Bilisummaa Oromoo Akeeka Dhabbanneef Galmaan ga’uf Irbuu keenna Harofannee kaneera!
Injifannoo Ummata Oromoof
QEEROO BILISUMMAA OROMOO
GODINA ARSII LIXAA (Shaashamannee)


text:
Ayyaanni Cuuphaa Magaala Finfinnee Keessatti Gara FXGtti Jijjiramee Oole Amajii 20,2016 guyyaa ayyaana Cuuphaa jedhamee biyyattiitti kabajamee jira. Ayyaanni oromiyaa guutuu keessatti gara Fincilaatti jijjiiramuudhaan FXG gaggeeffamaa oolee jira. Addatti
1. Magaala Finfinnee kutaalee garagaraa keessatti uummanni haala mijawaa argatuun dhaadannoo isaa dhageesisaa oole. Uummanni lafa jiruu
ayyana sababeessuun wal argee oole WBO fi ABO faarsaa oolee jira. waraabbiin asirratti argamu kan kutaa magaala Finfinnee keessaa Saarisitti daandii gubbaatti bahuun ija diinaa dura dhaabbachuudhaan dhaadannoo dhageesisaa oolaniiru. Bakka hedduutti uummanni Oromoo ayyaana kana irratti argame ayyaanicha guutummaan guututti gara FXGtti jijjiiree oolee jira.
2. Naannolee godina addaa Oromiyaa keessatti ilmaan tigrootaa Oromoo irratti dhaadatan kannen mootummaa isaanii deggeran irratti uummanni
tarkaanfii garagaraa adeemsisuudhaan adabee jira. Ayyaana kana irratti magaalota naannowaa oromiyaa keessaa baasuun ilmaan tigree bakka oolmaa dhabsiisanii jiru. Uummanni tarkaanfii wal fakkaataas adeemsisee jira.
3. Godinaalee oromiyaa garagaraa keessatti ayyaana kanaan wal qabsiisuun FXG asdeemsifamee jiruun dargaggoonni hedduun qabamuun
dhagayamee jira. shawaa lixaa kanneen akka Amboo irratti dargaggoonni bahanii akka ayyaana kana irratti hin hirmaanne humna waraana
Wayyaanetiin dhorkamanii jiru. Magaalotaa kanneen biroo keessatti humna waraana wayyaanee ariyuudhaan ayyaanicha gara fincilaatti
naanneessuun uummanni FXG itti fufee ooleera. Qonnaan bulaa fi dargaggoota hedduu irratti hidhaan adeemsifamee jabaatee itti fufee ooleera.
Ayyaanni Cuuphaa Magaala Finfinnee Keessatti Gara FXGtti Jijjiramee Oole,Gootonni Qeerroon ABO Faarsuun Diddaa Isaanii Dhageessifataa Turan.
Ayyaanni Cuuphaa Magaala Finfinnee Keessatti Gara FXGtti Jijjiramee Oole Amajii 20,2016 guyyaa ayyaana Cuuphaa jedhamee biyyattiitti kabajamee jira. Ayyaanni oromiyaa guutuu keessatti gara Fincilaatti jijjiiramuudhaan FXG gaggeeffamaa oolee jira. Addatti


text:
Sadaasa,3,2016
Oromiyaa bakkeewwan hedduu keessatti ilmaan Oromoo Ajjeefamaa,Gideedamaa,Hidhamaa,Reebamaa jiraachuu himamaa jira.Haalli kun daran kan hidda gadi fageeffatee jiru yoo ta’u Uummata dararuuf kinaanuun waan aangoo isaarra turu itti fakkaatullee dararaa suukanneessaan kun gadoof haaloo jabaa akka uummatni qabatu taasisaa jira.
Haaluma kanaan barsiisota qaroo ummataa ta’an Aanaa Guutoo Giddaa Ukkee Qarsaatti
1,Daarikteera Mana Barumsaa High school Ukkee kan ture barsiisaa Olqabaa Asaffaa
2,Jiraataa Maagaalaa kan ta’e Oliiqaa Raggaasaa torbee kana keessa hidhamanii bakki geeffaman hin baramin jira.Achuma Aanaa Waamaa Hagaloo irraa Barsiisinni hedduun hidhamaa jiraachuu Qeerroon gabaase
Share this:https://www.gofundme.com/8bds2wgk
Like this:
Like Loading...
Related


text:
Manni maree bakka bu’oota uummataa ja’affaan wagga hojii tokkoffaa guyyaa har’aa geggeessee jira. Ajandaa inni qabatte keessaa waggoota shanan itti aanuuf miseensota kaabinee ta’uun namoota filachuun ture. Muummichi ministeeraa Abiy Ahimed ministeerota 22 manni maree akka isaaniif raggaasisuuf dhiyeessanii jiran. Kaadhimamtoota hanga tokko dhiyaatan ilaalchisees itti gaafatamni isaanitti kenname sirrii ta’uu isaa irratti yaadawwan fuulleffate illee miseensonni m ana maree dhiyeessanii jiru.
Oolmaa mana maree guyyaa har’aa irratti ajandaa dhiyaate keessaa tokko aangoo qama mootummaa fi hojii isaanii murteessuuf kan dhiyaate wixinee labsii 1263/2014 sagalee qoqqobbee tokkoo fi kan irra jireessaan raggaasisamee jira.


text:
Nageenyi Waaraan Ilmaan Oromoo Maraaf,
Nagga keenyatti aansuun Waamicha gammachiisaa Uummata Oromoo Swedenii fi nannawaa ishee jiran maraaf. Yeroo dheeraaf kan hawwamaa fi eegamaa ture hayyuu kabajamaa fi Xiinxalaa syaasaa Obbo Jawar Mohammed Ebla 18, 2015 Sweden, Magaalaa Sundsvall itti Oromoota sweden fi nannawaa ishee jiratan waliin marii bal’aa gaggessuuf waan deemuuf Ilmaan Oromoo marti dhimma Midiyaa keenya irratti guyyaa kana yaada qabdan hundaaf iyyu isin keessumsiisuuf Obbo Jawar fi Hawaasni Oromoo Västern NorrLand qaphii isaa xumaratanii jiru. Maal ree kabajaa waliin nagaan kotta isiniin jedha koreen qophessitu ayyana kanaa. Akkasumas aristooti Oromoo bebekamoon akka Abbabaa Abbashuu fi Tottobaa Taddasaa isin bashannansiisuf karaa irra jiru kunoo galata qabuu itti dhihaadhaa.
Namooti isin qunnamtan
Jemal Ahimed: 0739313891
Abdii Mohammed: 0706156973
Nasiraddin Mohammed0769803025
Koree Qindessituu Qophii Kanaa ti!


text:
Oduu Ammee
Koloneel Gammachuu Ayaanaa fi hidhamtoonni siyaasa Oromoo kan biroo, ajaja mana murtiin mana hidhaatii akkuma bahaniin polisootaan sirnichaatiin ukkamsamanii gara hin beekamnetti fudhatamuu maddeen OMNtti himan.
Manni murtii federaala dhaddacha kaleessa ooleen Koloneel Gammachuu Ayyaanaa dabalatee hidhamtoonni siyaasaa oromoo yakki rawwatan hin jiru jechuun bilisa jechuun ni yaadatama.
Dejene Gutema
Koloneel Gammachuu Ayyaanaa fi namootni biroo sagal murtii mana murtiitin har’a gadi ega gadi lakkifamanii booda akkuma baratame humna mootummaatiin butamanii jiru. Balbala Mana hidhaa Qaallittiirraa akkuma gadi bahanii, Poolisii Federaalaatiin kan qabaman yoo ta’u, as buuteen isaanii hin beekamne.


text:
Yunivarsiitii Mattuutti barnoonni erga addaan cite torban dabre
Dhalattoonni naannoo Tigraay nageenya keenyaaf nu yaaddesseera jedhanii mooraa yunivarsiitichaa erga gadhiisanii bahanii booda, barnoonni torban tokko oliif addaan citeera.
(.bbcafaanoromoo)–Barattoonni naannoo Tigraay doorsisa irraan gahaa jiru baqachuun mooraa Yuniivarsiitichaa gadhiisanii bahuusaanii BBCf dubbataniiru. Bulchiinsi yuniivarsitii Mattuu gamasaaniitiin, sababni barattoonni kunneen mooraa gadhiisanii bahaniif tokkollee hinjiru jedhaniiru.
Barattoonni BBCn dubbise waan jedhan, dhalattoota naannoo Tigraay tahan qofti barattoota birootiin sakkatta’amaa turan jedhu. Kanumarraa ka’uunis yuniivarsiiticharraa magaalaa km 150 irratti kan argamtu, Gaambeellaa deemuun torban tokko turaniiru.
Ergasiis walgahii bulchiinsa yunivarsiitichaa, jaarsolii biyyaa, abbootii amantaa fi angawoota naannoo Gaambeellaa bakka jiranitti taasifameen, Roobii gara mooraa deebi’uuf ka’an. Haa tahu malee, mooraa akka gahan dhakaadhaan reebuu akka jalqaban, isaanis ofirra garagalanii akka deebi’an dubbatu.
Rakkoo kana furuuf yunivarsiticha waliin hojjachaa jirra kan jedhan, kantiibaan magaalaa Mattuu Obboo Hayiluu Makbib; barattoonni kunniin mooraa erga gahaniin booda dhagaan reebamuusaanii mirkaneessaniiru.
Waa’ee taatee kanaas hogganaan biiroo Koominikeeshinii Oromiyaa Obboo Addisuu Araggaa, fuula feesbuukii isaanii irra barreessaniiru.
”Gochi yunivarsiticha keessatti barattoota muraasaan raawwatamaa jiru, duudhaa saba [Oromoo] waliin kan waldhiitudha,” jedhan.
Kana malees, ”Barattoonni Oromoo Yunivarsiitii Mattuu keessatti barattan, ilmaan Abbaa Gadaa ta’uu keessan gochaan mirkaneessuu qabdu,” jechuun akka gocha kanarraa of qusatanis dhaamaniiru.
Shakkiin wal ilaaluu
Magaalaan Godina Iluu Abbaabooraa, Mattuun, dhalattoonni saboota hedduu kan jaalalaan keessatti jiraatan ta’uu kantiibaan magaalattii Obboo Hayiluun ni dubbatu.
Magaalaa Mattuutti waldhabdeen yookaan shakkiin sabarratti hundaa’an hin jiran jedhu Obbo Hayiluun. Walgahii torban muraasaan dura taasifaman irratti, eeruu taasifameen, manneen namootaa sakkatta’ameera.
Sakkatta’insa magaalaa keessa taasifameen barattoota Oromoo fi Tigree tahan gidduutti shakkiin akka uumamu taasiseera jedhu. Kana malees, barattoonni Oromoo, sodaa qabna jechuun mana ciisichaa barattoota Tigree tahan sakkatta’uu isaaniis dubbatan. Kunis barattoota gidduu shakkiin akka uumamu taasiseera.
Imala Gaambeellaa
Barattoota mooraa gadhiisanii bahan keessaa tokko, naannoo Tigraay irraa kan dhufe Abrihaa Zawduu (maqaansaa kan jijjiirame) isa tokko.
Torban dabre Kamisa Mattuurraa Gaambeellaa kan imale Abrihaan, yeroo hiriirri mormii taasifamu, ‘Barattoonni Tigree mooraa gadhiisanii nuuf haa bahan,” gaaffiin jedhu akka ka’u dubbata.
”Gara mana ciisichaa keenyaa dhufuun, ‘Isin shakkamtoota, boombii qabattaniittu, isin sakkatta’uufis heeyyama qabna,’ nuun jedhu” jedha.
Akka jecha isaatti barataan Tigree mooraa keessatti hafe hinjiru.
Hogganaaan Waajjira Kominikeeshinii Yunivarsiitichaa Obboo Olqabaa Asaffaa ammoo, ‘kun sirrii miti,’ jedhu.
Obboo Olqabaan, barattoonni mooraa dhiisanii bahan dhibbaa kan hincaalle ta’uu himanii, mooraa gadhiisanii bahuufis ‘Sababni gahaa ta’e hinturre, sochiin sodaaf saaxilu hinturre; ammas taanaan hinjiru,” jechuun BBCf himan.
Akka jecha Abrihaatti barattoonni 15 deebi’uu hin barbaannu jechuun gara Finfinnee imalaniiru.
Hoggantoonni Yuunivarsitichaa fi qaamoleen dhimmichi ilaallatu rakkoo kana furuuf mari’achaa haa jiraatan malee, Abrihaan garuu ‘Nuti waan mararra lubbuu keenya barbaadna. Nuuf barnoonni lammatarra dhufa. Gara [Tigraay] deebi’uu barbaadna’ jechuun dubbata.
Obbo Olqabaanis, ‘Durayyuu akka isaan asii hindeemne tattaaffii taasisaa turre. Ammas taanaan akka isaan barnoota idilee isaaniirrati deebi’an taasisuuf, barsiisotaa fi barattoota waliin marii taasisaa jirra,” jedhan.
Baratoota Oromoo mormii taasisan keessaa tokko kan tahe Addunyaan (maqaansaa kan jijjiirame) isa tokko. Akka Addunyaan jedhutti, ‘Barattoonni Tigree tahan hin sakkatta’aman. Kunis hedduu nu shakkisiiseera,” jechuun BBCtti himeera.
‘Pireezidantiin Yunivarsiitichaa kaayyoo jaarmiyaa kanaaf amanamoo miti. Kunis bulchiinsa isaanii irratti shakkii akka qabaannu nu taasiseera,” jedha Addunyaan. ‘Kanaafis aangoo isaanii akka gadhiisan gaafanneerra.” jedha.
Hogganaan komunikeeshinii Yunivarsitichaa Obbo Olqabaan, barattoonni kunneen qaamni olaanaa dhufee haga nu haasofsiisutti barnoota hin jalqabnu waan jedhanif, barnoonni addaan citeera jedhan.
Hanga Jimaata ganamaattis barattoonni 80 tahan mooraa yunivarsiitichaa bahuun, iddoowwan adda addaa qubatanii jiru.
Hogganaan biiroo Koominikeeshinii Oromiyaa Obboo Addisuu Araggaa, fuula feesbuukii isaanii irratti Jimaata gara galagalaa waan barreesaniin, ”Gaaffiiwwan mirgaa barattootaan ka’an furuuf qaamonni dhimmi ilaalatu furmaata akka kennan kallattiin kaa’ameera,” jeadhanii barnootni addaan citee ture Wiixataa ALI Sadaasa 4 bara 2010 eegaluuf walii galamusaas ibsaniiru.


text:
Ministriin dhimma alaa Yunaayitid Isteetis Antonii Blinken, dhimmootii hedduu kan Raashiyaan humnootii ishee daangaa Yukireen irratti walitti qabduu fi duula gamtaa wal taatotaa Afgaanistaan keessaa irratti mari’achuuf jecha michoota Awrooppaa fi NATO waliin Biraasels keessatti wal ga’anii jiran.
Daawwannaan isaanii kun Blinken gitoota isaanii biyyoota miseensota NATO ta’an waliin Biraasels keessatti erga wal arganii torban sadii booda. Blinkeen ennaa wal ga’ii isa duraanii, dhimmi Yunaayitid Isteetis dursa kennituuf hariiroo michoota ishee waliin jiru cimstuu ta’uu dubbatan.
Blinken ergaa Tweeter wixata kaleessaa maxxansaniin, “Biraaselsitti deebi’uu kootti nan gammada. Yunaayitid Isteetis keessumaa michoota NATO waliin hariiroo jiru ijaaruuf cicha qabdi” jedhan.
Biliinken, kibxata har’aa ministeera haajaa alaa Yukireen Dmytro Kuleebaa waliin illee mari’achuuf jiru. Sochii Raashiyaan dhiyeenya naannoo daangaatti gootu Yunaayitid Isteetis fi bakka biroo keessatti yaaddoo uumee jira.
Blinken muummicha barreessaa NATO Jeneraal Jens Stoltenberg waliin waa’ee haala jiru wixata kaleessaa ennaa mari’atan, Raashiyaan waraana ishee naannoo daangaa Yukireenitti walitti qabuu fi sochii balaa qabu akka dhaabdu walii galteetu jira jedhan.
Stoltenberg har’a ennaa Kuleebaa waliin dubbatan NATOn Yukireen cina ni dhaabata jedhan. Gochi Raashiyaa fudhatama hin qabu, ibsuuf rakkisaa fi akkaan yaaddessaa dha jedhan Stolternberg. Kanaaf tuttuqqaa kana dhaabdee mudama jiru hatattamaan xiqqeessuu qabdi jedhan. Kuleebaan gama isaaniin Yukireen waraansa hin barbaaddu, walitti bu’iinsa jiru furuuf furmaata diplomaasummaa fi siyaasaaf cicha qabdi jedhan.
Deggersa NATOn godhu cimsanii dubbachuu dhaan Raashiyaan sochii maal na dhibdee gooti ykn hokkara haaraa jalqabdi taanaan gatii nama baasisa jedhan.


text:
Mata duree “Jallaa Mukaa Diriirsuun Osoo Qacalee ti” jedhu jalatti barruu obboo Jawaar barreesse dubbisee jira. Obboo Jawaar fakkeessuu yaalus, barruun isaa waca ykn iyya malee waan firii qabu keessaa arguun hin danda’amu. Yakki obboo Jawaar ODF irratti dhiheessu kun dhugumaan duwwaa akka tahe tolchine hubachuuf qabxiilee inni tuttuqe irra deebinee haa ilaalluu.
1. Qabsoo Oromoo gaaffii sabaa irraa gara gaaffii Ambaatti gadi Cabsan jedha inni jalqabaa: Dhugumaan ODF gaaffii sabummaa gara gaaffii ambaatti gadi buusee? Labsi ODF “….Ethiopia has been, and remains, the prison of nations and nationalities, with the Oromo being one of the prisoners” jedha. Yaadni armaa olii kun Ethiopiyaan kaleessaa fi ar’as mana hidhaa saboota akka taate bifa mamii hin qabneen ibsa. Yaada armaa olii kana keessa kadhaan hin jiru. Jechi ambummaa jedhu labsa ODF keessatti qabxii gabaabaa mirgoota “citizens right” jedhaman ibsuuf qofaan kan itti gargaaramnii dha.
Gaaffii ummata Oromoos sharafuun hin mul’atu. Labsa kana keessa xinnoo gadi buunee yoo ilaalle, akkana We remain convinced that the struggle for self-determination by the Oromo and other oppressed nations is still legitimate due to the persisting imperial character of the Ethiopian state, which has been stubbornly lingering even after the exercise of political power has passed from one ruling elite to the other” jedha. Kun kan agarsiisa utubaan ODF gaaffii abbaa biyyummaa fi sabummaa ummatni Oromoo jaarraa oliif gaafataa fi falmaa tureef tahuu tolchee ibsa. Yaada kana daran hubachuuf, “This measure does not imply the repudiation of the struggle waged to date by the Oromo Liberation Front (OLF) but rather to build on its achievements and to open a bold new forward looking chapter” . ODF dhibdee ummata Oromoo fi saboota biyyaattii keessa jiran hundi mudataniif furmaata ummataa hundaa waliin argamsiisuuf bifa haarayaan qabsoo Oromoo karoorsuun ejjannaa kaleessa ture, keessaattuu akeeka ABO fi qabsoo ilmaan Oromoo ABO jala hiriiruun godhaa turanKkan daran gadi jabeessu malee kan gonkumaa kan haaluu miti. Kanaaf gaaffii Oromoo gara gaaffii ambummaatti jijjiiruun jedhamu afanfaajjii uumuu fi jaalala rakasha gola Oromoo waca qofaan qabsoo gaggeessuu barbaadu irraa argachuuf kan godhame fakkaata.
2. Yakki lammataa, “Oromoo gurmuu akka sabaatti of dandahe irra gara murna afaaniitti gadi cabsuu” jedha. itti dabaluunis, warri Oromoo cunqurse saba Amaaraa ykn Tigree jechuu dhiisanii warra afaan akkanaa dubbatu jechuun gaaffi keenya gara gaaffii afaaniitti gadi cabse jedha obboo Jawaar. Garuu obboo Jawaar hanga ammaatti sabaa fi afaan cunqursaaf adda keename akka hin jirree hubachuu dadhabuu isaa ti. Ummata tokko akka nama cunqursuu qofaaf dhalateetti lafa kaayuun, cunqurfamuu qofaan kan dhalate waan jiru fakkeessi ti.
Akka natti fakkaatutti obboo Jawaar filannoo jechootaa kan labsa ODF fi jechoota obboo Leencoo Lataa itti dhimma bahan hubachuu dhabuu ykn ammoo amala waa balaaleffachuu aadaa godhatuu irraa madde jedhee amana. Jecha warra afaan Amaaraa fi Tigree dubbatu jedhutti gargaaramuun ummata biyyattii guutuu, Oromo illee dabalate akkamitti sabummaa irraa mulqee murna ykn “warra afaan” akkasii dubbbatutti akka gadi buusu kan beekuu danda’u obboo Jawaar qofa. Yakkoota amala kijibaa fi waan hin jirre hafarsuu irraa maddan kana qofaa miti. Qabxiilee lameen kana malees obboo Jawaar yakkoota hedduu dhiheessan. Egaa gaaffiin jiru, ololli dharaa fi afanfaajjii akkanaa hafarsuuf maaltu obboo Jawaar kakaase kan jedhu taha.
Akka natti fakkaatutti hunda fakkaachuu fi anaatu beekaan tun of jaalatiinsa daangaa hin qabnee fi tarii fuula dura bolola biyya keenya keessatti nama beekkamaa tahee as bahuuf qabu irraa madda. Waggoota shanan dabran keessa obboo Jawaar Toophiyaa balaaleffatu, deebi’ee faarsoo qaamota Oromoo fi namoota Oromoo keessatti mumul’atan dura dhaabbatu agarree jirra. Guy,yaa sagaleen cinaa isaa jiru itti hasaasu warra kaayyuu ganamaa leellsu tahee as bahuu fi guyyaa itti aanu ammoo rakkoon Oromoo karaa federaalummaatiin akka dhumatu ummatootni impaayeroo Toophiyaa keessa jiran hunda akka obbolleeyyanitti harka walqabatanii qabsaawan waamicha dabarsuun isa dhibee hin beeku. Akkuma guyyaa barbaade, mirga ummata Oromoo boortaan malee hin dhufu jedhu, galgaluma sana ammoo akkamitti qawwee hiikkannee karaa “nonviolent Struggle” akkamitti ummatoota Toophiyaa waliin qabsaawuu akka qabnuu kitaaba nuuf hiikee nu barsiisuuf rakkoo hin qabu.
Tarii ammoo jeequmsa mataa dhugaa hin jirre nama jalaqabu tahuu mala, ykn ammoo akkuma ummatni naannoo an itti dhaladhee mammaakutti “nama of jajju/of dhaadhu manni karaa irra” jedhan ebalu jedhamuuf waan hundatti bu’a taha. Kan nama raaju garuu, namni hubataan akka obboo Jawaar osoo dhugaa irratti hin hundoofne yaada namaa busheessuu fi dhaloota isa duraa yakkuu qofaan beekkamuu fi ummata biratti kabajaa argatuun akka hin danda’amne wallaaluu isaa ti.


text:
Mootummaan Sa’udii lammiileen isaa gara Lubnaan akka hin imalle akeekkachiise
Mootummaan Sa’udii lammiileen isaa gara Lubnaan akka hin imalle fi kan achi keessatti argamanis ariitiin biyyattii lakkisanii akka bahan akeekkachiise.
Ejensiin odeeyfannoo Sa’udii Ministeera hajaa alaa Sa’udii waabeeffachuun” Hala yeroo ammaa Lubnaan keessa jiru hordofuun lammiileen isaa daw’annaaf garasitti imalan yokaan immoo Lubnaan keessa jiraatan hatattamaan akka lakkisanii bahan akeekkachiise” jechuun gabaase.
Eega muummichi Ministeera Lubnaan Sa’aad Hariiri daaw’annaaf gara Riyaad imaleefi achi irraa taayitaa isaa gad lakkisuu beeksiseen booda, biyyoonni lamaan waldhabdee siyaasaa cimaa keessa galaniiru.
Mootummaan Sa’udii Sababa gareen Hizbollah Iiraan waliin Yaman irraa waraana nurratti baneef, kana booda Lubnaan akka biyya diinaatti ilaalla yoo jedhu, mootummaan Lubnaan ammoo muummichi ministeera biyya isii fedhii isaatiin alatti Sa’udii akka hin baane taasifame jechuun himatti.


text:
ABOn Warraaqsa JIjjiirama Bu’uraa Dorrobe Gatachiisuuf Duula Geggeessamu Callisnee Hin Ilaallu, Jedha
WASHINGTON,DC — HINGTON,DC —
(voaafaanoromoo)—Addi Bilisummaa Oromoo, Waxabajjii 25, bara 2018 jechuun, Wixata dabre kana ibsa baaseen, “Jijjiirraa bu’uraa fiduuf warraaqsa ka’e akka milkaa’ina itti fuuleffate hin geenye fashalsiisuuf, mootummaan Itiyoophiyaa duula geggeessaa jira” jechuun balaaleffatee jira.
Qabsoo bilisummaa Oromoo Adda Bilisummaa Oromootiin hoogganamun, addatti ammoo, sochii addaa Fincila Diddaa Gabrummaa fi Fincila Xumura Gabrummaa Qeerroo Bilisummaa Oromoo geggeessameen dhiibbaa cimaa uumameen hoogganootni OPDO dhalootaan Oromoo tahan, kanneen dhiheenya aangoo ol’aanaa EPRDFtti dhufan, lola namootaa fi qaamota mootummaa Itoophiyaatiin karoorfamee saba Oromoo irratti geggeeeffamu dhaabsisuu, walumaagalatti Saba Oromoo fi saboota cunqurfamoo Itoophiyaa ka biroof jijjiirama wayyaawaa fiduu danda’u, abdiin jedhu jiraate iyyuu hujiitti mullataa hin jiru jedha ibsa ABO.
Itti fufuudhaanis haala gaddisiisaa taheen, lolli waggoota muraasa dura aangawoota siyaasaa, qondaalota waraanaa fi tikaa ol’aanoo TPLF/EPRDFiin karoorfamee Saba Oromoo fi Adda Bilisummaa Oromoo irratti geggeeffamaa ture daranuu jabaatee itti fufee jira jechuudhaan balaaleffate.
Kana ilaalchisuun Hayyu-duree Adda Bilisummaa Oromoo – Obbo Daawud Ibsaa haasofsiisnee jirra. Dhaggeeffadhaa.


text:
Mudde 10,2015 Dambi Doolloo
Wallagga Dambi Doolloo Keessatti Diddaan Itti Fufee Bulchitooti Wal Reebaa Jiru. Itti Gaafatamaan Sivil Service Godinaa Kan Ta’e Yaadataa Ababaa FDG Walii Jirta Jechuun Reebamee Hosptala Gale.
Haala Kanaan manneen barnootaa Dambi Doolloo keessaa fi baadiyyaa jiran cufamuu Qeerroon gabaase. Ummannis ergamtoota Wayyaanee warra odeessa kennanii barattoota funaanisuuf socho’an barbaadee qabuuf adamsaa jira. Basaasonni kunis:- Qamadii ykn Ibraahim Horaa nama jedhamu kan Garaamuu qabsiisee fi Masaratii akkasumas Shuumaa Yosuuf jedhamu.


text:
Poolisiin Wahingiten keessaa moormitoonni White House cina kan jiru siidaa prezidaantii Ameerikaa 7ffaa kan Andrew Jackson jigsuu ennaa yaalanitti ittisee jira.
Mormitoonni kanneen waltajjii Lafayette jedhamutti wal ga’an morma siidaa sanaatti funyoo kaa’uu dhaan gad harkisan. Booda irra poolisiin dhangala’aa ija gubuu biifee dullaa dhaan gargaaramuun gamasii ari’e.
Prezidaant Traampis twitter irratti barreessuu dhaan mormitoota kana balaaleffatan. Jackson bara 1829-1837tti prezidaantii kan turan yoo ta’u bara 1830 keessa seera isaan mallatteessan kan lammiiwwan Ameerikaaduraanii dachii isaanii kutaa US gama kibbaa irraa kaasuu akkasumas bakka biqiltuu Tennessee irraa garboota hedduu kan qabaniif dararaa turan jedhamuun qeeqamanii jiru.


text:
Roobootiin akkamitti Namaan haasawa?
Sa’udiin Addunyaa irratti yeroo jalqabatiif Robootiif lammummaa kennite.
Kora Investimentii magaalaa Riyaad keessatti qophaaye irratti Robotiin namaan walii waliigaltu, ummatatti haasayaa oolte. Robootiin Soofiyaa jedhamtee moggafamte tun, kaampaanii Teknolojii Hong Kong kan Hanson Robotics jedhamuun tolfamte. Waltajji korichaa san irratti fuula namaa ilaaluun namni sun miira akkamii keessa akka jiru hubachuu kan dandeettu tahuu mirkaneessitee jirti. Geggeessaan waltajjii Andrew Ross Sorkin, yaada qabdu akka ibsituuf Sophiyaa kan gaafate yoo tahu, Sofiyaan akki jette “ilma namaa waliin jiraachuu fi hojjachuu barbaada, kanaaf ammoo miira namaa hubachuu barbaada, miira namaa hubachuun salphatti akka namaan walii galuufi ilmi namaa akka na amanu nagargaara” jette.
Soophiyaan, “Robootii ta’uu kee ni hubattaa, akka ilma namaa yaaduu ni dandeessa?” jechuun gaafii isii dhiyaateef yoo deebisa kennitu; “hayye mee anis gaafii kana deebisee sihaagaafadhuu, ati hoo ilma namaa ta’uu kee akkamiin beekta?” jetteen.
“qaroomina nam tolchee (artificial intelligence) kootiin ilma namaa jiruu fooyya’aa akka jiraatu ni gargaara; fakkeenyaaf mana fi magaalaawwan jireenyaaf mijaawaa ta’an dizaayin gochuu keessatti hirmaachuu fedha” jechuun dubbatte.
Qaroominni Roobootii kanaa mootummaa Sa’udii Kan hawate yoo tahu, battalumatti Lammummaan biyyattii kennameef.
Sofiyaanis lammummaa argattetti akka gammaddefi kabajaanis kan isitti dhagahame tahuu erga dubbattee booda “lammuumma Robootii kenname kun addunyaa irratti kan jalqabaa tahuun anaaf seena qabeessa” jette.
ROOBOOTIIN AKKAMITTI YAADUU DANDA’A? Akkamitti namaan haasayuu danda’a?
Kun Ajaa’iba guddaa miti. telefoona kee banii laali. yoo iPhone qabaatte, Home button qubaan dhiibii qabii “Hey Siri” jedhiin. waan feete gaafadhu. waan dura keessatti qindeeffame yoo tahe sii deebisa. fakkeenyaaf sa’aa gaafachuu ni dandeeysa. guyyaafii haala qilleensaa. waan interneeta irra jiru hunda siif hima. kana jechuun akkuma waan barreeffamaan google gaafachuuti. computerri waan keessatti katabame yoo search jetteen ol sii baasa. akkasuma telefoona androidis yoo qabaatte home button dhiibii qabii “OK Google” jedhiin. telefoona android hedduu irratti ni dalaga. dalagaan kun command computeraatiin dalaga. nama ogummaa computaraa qabuuf waan ajaa’ibaatii miti. kan roobootii kanaatis akkasuma. wanti addaa, sosochii hidhiitiifi sagalee bahu wal fakkeeysuudha. kunis teknoolojii dhiheenya dhufe. garuu Mechanical godhutu ulfaata. Walumaa galatti roobootiin kun Ajaa’iba guddaa miti.


text:
Wayyaaneen poolisoota dhalootaan saba biraa ta’an akka ilmaan Oromoo rukutan ajajuun Oromoof saboota biroo walitti baasuuf tooftaa baafattee jirti.
Wayyaaneen poolisoota dhalootaan saba biraa ta’an akka ilmaan Oromoo rukutan ajajuun Oromoof saboota biroo walitti baasuuf tooftaa baafattee jirti.
Tooftaa kanas har’a Harargeefi Wallagga keessatti hojitti hiikuu eegaltee jirti. Tooftaa kana fashalsuu tarsiimoo qabsootiif akkan barbaachisaadha. Poolisin takkaahuu loltuun nama dhahe ofii itti gaafatama malee maatiis ta’e sabni isaa itti hin gaafatamu.
Kanaafu qiiqiin kaka’uudhaan walitti bu’iinsi akka hin uumamne of eeggannoo cimaa goochuu barbaachisa.
Hubadhaa qabsoon Oromoo kan sirna cunqursaafi hattuu irratti godhamu malee kan saba biraa irratti godhamuu miti.


text:
kamal-haasan 20 Zeσtό kaι σέEι eιkόva
BOLLYWOOD HOLLYWOOD δnuιoupYήσouv vέa Ykaλepί
kamal-haasan
0 Apέσeι
kamal-haasan
0 Apέσeι
kamal-haasan
0 Apέσeι
kamal-haasan
0 Apέσeι
kamal-haasan
0 Apέσeι
kamal-haasan
0 Apέσeι
kamal-haasan
0 Apέσeι
kamal-haasan
0 Apέσeι
kamal-haasan
0 Apέσeι
kamal-haasan
0 Apέσeι
kamal-haasan
0 Apέσeι
GDPR Compliance
kamal-haasan kamal-haasan kamal-haasan كمال_حسن kamal-haasan kamal-haasan kamal-haasan কমল_হাসান kamal-haasan kamal-haasan 卡馬爾哈森 kamal-haasan kamal-haasan kamal-haasan kamal-haasan kamal-haasan kamal-haasan kamal-haasan Kamal_Haasan Kamal_Haasan kamal-haasan kamal-haasan kamal-haasan Kamal_Haasan kamal-haasan kamal-haasan kamal-haasan kamal-haasan कमल_हासन kamal-haasan kamal-haasan kamal-haasan kamal-haasan kamal-haasan ಕಮಲ್_ಹಾಸನ್ kamal-haasan kamal-haasan kamal-haasan kamal-haasan kamal-haasan kamal-haasan kamal-haasan kamal-haasan kamal-haasan Kamal_Haasan Kamal_Hassan_(pelakon) കമലഹാസൻ kamal-haasan kamal-haasan कमल_हासन kamal-haasan kamal-haasan kamal-haasan kamal-haasan Kamal_Hassan kamal-haasan kamal-haasan KaMaл_XacaH kamal-haasan kamal-haasan kamal-haasan kamal-haasan kamal-haasan kamal-haasan kamal-haasan kamal-haasan kamal-haasan kamal-haasan kamal-haasan kamal-haasan kamal-haasan kamal-haasan கமல்ஹாசன் కమల్_హాసన్ kamal-haasan Kamal_Haasan KaMaл_XacaH کمل_ہاسن kamal-haasan Kamal_Haasan kamal-haasan kamal-haasan kamal-haasan kamal-haasan kamal-haasan


text:
sensa
በጅማ ዞን አቃቤ መስርያ ቤት
Adeemsaa Hojii Dhimmoota Hariiroo Hawaasa
የፍትሐብሔር ጉዳዮች የስራ ሂደት
Dhimmoonni Hariiroo Hawaasa dantaa ummataa fi manneen hojii mootummaa dhabbilee misoomaa mootummaa jaarmiyaalee ummataa namoota harka qalleeyyii ta’anii akka kabajamuuf labsii lakk 214/2011 bahe labsii lakk 236/2013 foyyaa’een bahee tumameera
Manni hojii Abbaa Alangaa fi caasaalee isaa sadarkaa sarkaan
– Manneen hojii mootummaa
– Dhaabbilee miisoomaa mootummaa
– Jaarmiyaalee ummataan
– Namoota harka qalleeyyii ta’ani deeggarsaa adda isaan barbaachisummaa keessummatiyyuu dubartoota da’immaan qaama miidhamtoota fi maanguddoota kan ta’aniif
1. Tajaajilaa gorsaa seera ni kennaa himannaa ni dhiyeessaa,gudduus ni lixaa deebii ni kennaa,dhorkii nu baasiisaa,ni falmaa,murtii ni raawwachiisa.
2. Wixinee waliigaltee manneen hojii mootummaa fi jaarmiyaalee ummataa ni gulaala ykn ni qopheessa
3. Waldiddaa yoo uumamee Addemsaa mala filannoo biroon hiikuu kuniis
Waldiddan manneen hojii mootiummaa gidduutti ykn mana hojii mootummaa fi nama/qaama biro giddutti yoo umamee dhimmichaa gara mana murtiitti dhiyeessuun duratti.
Waldiddan manneen hojii mootummaa giddutti ykn mana hojii mootummaa fi nama/qaama birpp gudduutti yoo umamamee dhimmichaa gara mana murtitti dhiyeessuun duraatti.
- Mala waliigaliinsaatiin (Negotiation)
- Mala waltaasiisuun ykn araaraatiin (mediation)
- Mala jaarsummaatiin (Arbitration)
Fayyadamuudhaan waldhabdeen akka hiikamuu taasiisuudha.
- Ulaagalee qaamni tajaajila gorsa seera argachuu barbaaduu guutuu qabu
- Dhimmicharraa dantaa/mirgaa qabachuu isaa raga agarsiisuu dhiyaachuu qaba.
- Ragaa nama fi sanada dhimmichaa mirkaneessuu danda’uu dhiyaachuu qaba.
- Namni harkaa qalleessaa ta’e raga hiyyummaa mana murtii hawaasummaa gandarraa dhiyaachuu qaba
Dubartotni daa’immaan qaama miidhamtootni maanguddootni qabeenyaa qabaatanillee
- qabeenyichaarratti ajajuuf haala hin dandeenyee irra jiraatuu isaani raga agarsiisuu gandarraa yoo dhiyeetatan tajaajila argachuu ni danda’u
- Garuu gochaa yakkaatiin miidahaan qaama cimaan irra dhaqqabee ragaa hiyyumaa agarsiisuu dhiyeefachuuf hin dirqaman
- Ulaagaalee wixinee waliigaltee manneen hojii mootummaa gulaaluu ykn qopheessuu ilaalchisee guutamuu qabu
- Waliigaltee manneen hojii mootummaa barreefaman qophaa’ee dhiyaachuu qaba.
- Qabiyyee waliigaltichaa ergama,kaayyoo aangoo fi gahee mana hojichaatiin waliitti hin buunee fi safuu hawaasa hin tuqinee ta’uu qaba.
- Ragaalee sandaa barabaachiisoo ta’anii hundaa waliin walqkabatee dhiyaachuu qaba.
- Waliigaltichii gulaalamuu ykn qophaa’ee laakkofsaa guyyaa mallattoo hoogganaa ykn I/A/hoggannaa fi caappaa mana hojichaa qabachuu qaba
- Dirqama fi itti gaafatamummaa manneen hojii mootummaa jaarmiyaalee ummataa fi namootni harkaa qalleeyyii dhimmaa hariiroo hawaasarratti qaban
- Ragaa mana hojii A/A hojii jechaa gaafatee kamiyyuu dhiyeessuu qaban
- Qajeelfkama mana hojii Abbaa Alangaa irra hojiif jechaa kennamuu raawwachuu qaban
- Waraqaa waamichaa himatama (de/kennaa) fi raga nama dhaqqabsiisuu qaban
- Manneen hojii mootummaa deegarsaa konkolataa bobba’aa baasii adda addaa barbachiisuu fi
- Kaffalitti durgoo raga battoota baasii fi kasaraa falmii keessatti mudatuu hundaa haguuguu qaba.
- Namootni harka qalleeyyii ta’ani ilaalchisee kaffalitti abba seerummaa fi kasaraa murtee manni mjurtii garee abba mirgaatiif dhummarratti murteessuun alaati
- Baasii fi kasaara falmii keessatti muddamuu goonkumaa kaffaluu kan hin dandeenyee ta’ee yeroof mana hojii A/Alangaatiin haguugamee dhummarratti hundi isaa heerregamee kazeenaa mootummaatiin galii taasifama.
Hojiiwwan tajaajilaa A/Alangaa hin kenninee
- Dhaabbataa amantaa dhaabbataa siyaasaa yookiin paartii
- Dhaabbataa idila adduunyaa
- Afooshaa fi waldaa qabiyyee isaa aadaa fi amantaa ta’aniin alaatti
Galatoomaa
Dantaa Mootummaa fi Ummataa
waliin taanee Hakabachiifnuu


text:
Oromiyaa Lixaa, bakkawwan tokko tokkotti tajaajjilli geejjibaafi intarneetii addaan cite jechuun jiraattota keessaa hagi tokko Raadiyoo Sagalee Ameerikaatti himan.
Biiroon Dhimmoota Komunikeeshinii Oromiyaa gama isaatiin, “Qaamoleen “ABO Shanee” inni ittii jedhu, Oromiyaa Lixaa bakkawwan tokko tokkotti daandii cufuuf yaalii godhanii jiru, “ jedhee, garuu daandiin cufame akka hin jirretti dubbata. .
Waajjirri Paartii Badhaadhinaa Oromiyaa ammoo, hidhattootni Mootummaan “Shanee” jedhu, isaan ammoo “Waraana Bilisummaa Oromoo” ofiin jedhan, Oromiyaa keessaa iddoon qabatan hin jiru,” jedhee jira.
Gama biraan, Waajjirri Itiyoo-Telekom Naannoo Lixaa, tajaajjilli intarneetii Oromiyaa Lixaa iddoo hedduutti addaan cituu beeksisee, rakkoo teeknikaan isa cite sirreessuuf hojjetaa jirra, jedhe.


text:
Galaana Fitnaa-Kutaa-3ffaa
Tooftaalee fitnaa itti ittisan yookiin hir’isaan torbaan lamaan darban keessatti ilaalle jirra. Ammas kutaa dhumaa ni ilaalla.
7.Jama’atti hidhachuu fi maxxanuu– jama’atti (hawaasatti) maxxanuun badii baay’ee irraa nama eega. Namni yommuu adda fiigu, akkuma jeedalli hoola addatti argatte nyaattu, diinnis nama kana nyaata. Gurmii fi walta’iinsan diina injifatan. Rahmata Rabbii keessaa tokko ummata Islaama kana jallinna irratti isaan walitti hin qabu. Hanga ummanni Islaama jiru haqni ni jiraatti. Hanga ajajni Rabbii dhufu gareen haqa qabatanii fi ishii irratti obsanii yeroo hundaa ni jiraatu. Jama’aa akka qabannu Ergamaan Rabbii (salallahu aleyh wa sallam) itti nu ajaju.
“Huzeeyfa ibn Yamaan akkana jedha: Namoonni Ergamaa Rabbii (salallahu aleyh wa sallam) waa’ee keeyrii (wantoota gaggaarii) gaafatu turan. Ani immoo akka natti hin buune sodaachun waa’ee sharrii (badii) isa gaafachaa ture. Akkana jedheen,’Yaa Ergamaa Rabbii! Nuti wallaalummaa fi badii keessa turre. Ergasii Rabbiin wanta gaarii kanaan nu qananiise. Keyrii kana booda sharriin ni jiraa?’ Innis ni jedhe,’Eeti.’ Anis nan jedhe,’Sharrii kana booda keyriin ni jiraa?’Innis ni jedhe,’Eeti. Garuu isa keessa Dakhan (badii dhokataan xiqqoon) ni jira.’ Anis nan jedhe,’Dakhan isaa maaliidhaa?’ Innis ni jedhe,”Namoota qajeelcha kiyyaan ala waan biraatin namoota qajeelchantu dhufu; hojii isaani ni agarta, ni jibbitas.” Anis nan jedhe,’Keyrii sana booda sharriin ni jiraa?’ Innis,’Eeti. Namoonni muraasni ni jiru namoota balbala Jahannamitti kanneen waaman. Namni waamicha isaani awwaatef, Jahannamitti isa darbu.’ jedhe. Anis nan jedhe,’Yaa Ergamaa Rabbii amaloota isaanii nu ibsi.’ Innis ni jedhe,”Isaan dirra keenya irraayyi. Afaan keenya dubbatu.” Anis nan jedhe,’Yoo kuni na dhaqqabe maalitti na ajajjaa?’ Innis ni jedhe,”Jama’aa (hawaasa) Muslimoota fi Imaama (hogganaa) isaanii qabadhu (itti maxxanii).“ Anis nan jedhe,”Jama’aan Muslimoota fi imaamni yoo hin jiraatin hoo?’Innis ni jedhe,”Garee hunda isaani irraa fagaadhu osoo hundee mukaa cininteeyyu; osoo ati haala kanaan jirtu hanga duuti sitti dhuftu.” (sahih Al-Bukhaari fi Sahiih Musliim)
Wanti guddaan gara Funyoo Rabbiiti fi karaa qajeela Isaatti namoota dhiibu salaata jama’aa irratti argamuudha. Hojii gaggaarii fi taqwaa (soda Rabbii) irratti wal gargaaru waan ta’eef. Yoo hundeen fitnaa hin buqqa’in, salaanni jama’aa dararaa fitnaa ni hir’isa, Muslimoota obbolummaa, tokkummaa Aqiida isaani fi jaalala fi walii mararfachuu jiddu isaani jiru yaadachiisa.
Yommuu Usmaan ibn Affaan (RA) marfamee Ubaydallah ibn ‘Adi ibn Khiyaar, gara isaa deemun akkana jedheen: Ati hogganaa ummataati. Wanta sitti bu’ees ni beekna. Garuu hogganaan fitnaa imaam ta’uun nu salaachisaa jira. Kana danda’uun nutti ulfaate jira.’ Usmaanis akkana jedhe,’Wanti hundarra gaarii namoonni dalagan salaata. Kanaafu namoonni wanta gaarii yoo hojjatan atillee isaan waliin hojjadhu. Garuu yoo isaan wanta badaa hojjatan, badii isaanii irraa fagaadhu.”
Ibn Hazm akkana jedha: Ibn Umar (RA) al-Hajjaji fi Najdaah duubatti salaata ture. Tokko khawaarija, kan biraa immoo akkaan badaa uumamtooti. Ibn Umar akkana jechaa ture,”Salaanni gaarummaadha. Nama na waliin ishii keessatti hirmaate hin ilaalu (xiyyeefannoo itti hin kennu).”
Naafin akkana jedha: Yeroo fitnaan Ibn al-Zubaayr, Khawaarij fi Khashabiyyah dhalate Ibn Umarin akkana jedhame,”Osoo wal ajjeesanuu isaan waliin salaattaa?’ Ibn Umaris ni jedhe,’Nama Hayya ala-Salah (Gara Salataa koottu) jedheef, nan awwaadha. Nama Hayya alal Falah (Gara milkaa’innaa koottu) jedheef nan awwaadha. Garuu nama ‘Koottu obboleessa Musliima kee ajjeessi qabeenya isaa jalaa fudhu.’ Jedheef ‘Lakki’ jedha (gonkumaa hin awwaadhu).
Al-Hasan akkana jedhe,”Salaanni Mu’iminaa munaafiqa duubatti salaatu isa hin miitu, akkasumas salaanni munaafiqaa mu’imina duuba dhaabbate salaatu isa (munaafiqa) hin fayyaddu.”
Ergamaan Rabbii (salallahu aleyh wa sallam) akkana jedhan:
“ مَا مِنْ ثَلاَثَةٍ فِي قَرْيَةٍ وَلاَ بَدْوٍ لاَ تُقَامُ فِيهِمُ الصَّلاَةُ إِلاَّ قَدِ اسْتَحْوَذَ عَلَيْهِمُ الشَّيْطَانُ فَعَلَيْكُمْ بِالْجَمَاعَةِ فَإِنَّمَا يَأْكُلُ الذِّئْبُ الْقَاصِيَةَ ”
“Namoonni sadii ganda yookiin baadiyaa kan salaanni isaan jiddutti (jama’aan) hin salaatamne keessa hin jiraatan, sheyxaanni namoota kanniin irratti moo’annaa argatu malee. Jama’atti maxxanaa; dhugumatti jeedalli hoolaa [adda deemtuu tuuta hoolotaa irraa fagaatte] nyaatti.” (Sunan An-Nisaa’i fi Abu Dawud)
Yeroo ammaa baay’ee nama dinqisiisa. Wal tuffii fi jibba irraa kan ka’ee namoonni waliin salaatu irraa dheessu. Osoo gorsa Usmaan, Ibn Umarii fi Al-Hasan kanniin fudhanne, maaltu nu dhiphise badii namtichi hojjatuuf? Namni yommuu jama’aa irraa dheessu dhiyootti salaata dhiisa. Jama’aan humnaa fi tokkummaadha, addaan faffaca’uun immoo dadhabinnaa fi adabbiidha.
‘Ali (ibn Hazm) akkana jedha ‘Al-Mukhtar, ‘Ubaydallah ibn Ziyad fi al-Hajjaj duubatti salaatu irraa sahaboota keessaa nama namoota dhoowwu hin beeknu. Namoota sadiin kanniin caalaa namni badaan hin jiru. Dhugumatti Rabbiin akkana jedhe jira:
“Toltuu fi sodaa Rabbii irratti wal gargaara; badii fi daangaa darbuu irratti wal hin gargaarinaa. Rabbiin sodaadha. Dhugumatti Rabbiin adabni Isaa cimaadha.” (Suura Al-Maa’ida 5:2)
Kanaafu imaamni nu salaachisu badaa jechuun salaata jama’aa dhiisu hin qabnu. Yommuu jama’aa irraa fottoqnu, dhama’iinsa fi jallinatti kufna. Akkuma shekhul Islaam Ibn Taymiyya jedhan: “Jama’aan Rahmata fi Jaalala Rabbii fiddi,tolaa, badhaadhinnaa fi milkaa’inna addunyaa fi aakhiraa fiddi. Fuulli namaa ni ifa. Bu’aan fottoquu immoo azaaba (adabbii) fi abaarsa Rabbii namatti fiddi. Fuulli ni dukkanaa’a.” Kanaafu jama’atti haa maxxannu.
8.Hojii gaggaarii hojjachuu– Bakka fitnaa fi balaan buutu namoonni baay’een oduu hordofuu waliin ko’oomuu fi garmalee fedhiin isaani akka ibiddaatti qabata. Dabalataan, taa’umsi isaani dubbii,’Kana dhagaye, arge, akkana yaada, osoo kana ta’ee silaa gaariidha, osoo kuni jalqaba dhufe yookiin kuni osoo tursiifame silaa daran gaarii ta’a fi kkf’ kan guuttameedha. Oduun isaan waliin ko’ooman kuni Ibaada jaallatamaa irraa xiyyeefannoo isaani garagalcha yookiin tarii immoo ibaada waajiba akka dhiisan taasisa. Salaata yeroo isaa duubatti harkisuu fakkeenyaf halkan mormii irra bulanii salaata subii osoo hin salaatin isaan jala darbuu danda’a. Ergamaan Rabbii (salallahu aleyh wa sallam) gara hojii gaaritti akka fiignu nuu dhaamu:
“ بَادِرُوا بِالأَعْمَالِ فِتَنًا كَقِطَعِ اللَّيْلِ الْمُظْلِمِ يُصْبِحُ الرَّجُلُ مُؤْمِنًا وَيُمْسِي كَافِرًا أَوْ يُمْسِي مُؤْمِنًا وَيُصْبِحُ كَافِرًا يَبِيعُ دِينَهُ بِعَرَضٍ مِنَ الدُّنْيَا ”
“Fitnaan akka cittu halkan dukkanaa (isinitti dhufuun duratti) gara hojiiwwan gaggaaritti ariifadhaa. (Yeroo fitnaa kanatti) namtichi mu’imina ta’ee bariisifata, kaafira ta’ee galgaleefata. Yookiin immoo mu’imina ta’ee galgaleefata, kaafira ta’ee bariisifata. Amantii ofii wanta (gatii) xiqqoo addunyaa tanaatti gurgura.” (Sahiih Musliim)
Hadiisa kana ilaalchise Al-Hasan Al-Basrii akkana jechaa ture,”Namtichi dhiiga, kabajaa fi qabeenya obboleessaa haraama (dhowwamaa) taasise bariifata. Galgala immoo halaala (hayyamamaa) taasisa. Akkasumas, dhiiga, kabaja fi qabeenya obboleessa haraama taasise galgaleefata, ganama immoo halaala taasise bariisifata.”
Kanaafu fitnaan dhufuun dura hojii gaggaarii hojjachuun qarummaadha. Rabbiin osoo namoonni magaalatti hojii gaggaarii hojjatanuu hin balleessu. Sababa badii raawwachuu fi daangaa Rabbii darbuutin fitnaan baay’een kan dhalatu.
Yeroo fitnaa mu’iminni nafsee ofii haqa waliin yoo hin ko’oomsin soba waliin ko’oomti.
Al-Hasan Al-Basrii akkana jedha: “Nafsee tee! Yoo haqaan hin ko’oomsin sobaan si ko’oomsiti.”
Nama hojii gaggaarii hojjatu Rabbiin gonkumaa hin salphisu.
Ergamaa Rabbii (sallallahu `alayhi wa sallam) irraa akkana jechuun gabaafame,”Namni toltuu hojjatuu badii hamaa irraa ni eeggama.” (al-Silsilatu al-sahihaa lakk. 1908)
Yommuu fitnaan dhuftu Xalq ibn Habiib akkana jechaa turee,”Taqwaa (sodaa Rabbii) horachuun ofirraa eegaa.”
Rabbiin (subhaanahu wa ta’aala) obsaa fi salaatan gargaarsa Isarra akka barbaannu itti nu ajaja.
“Yaa warra amantan! obsaa fi salaatan gargaarsa barbaadaa. Dhugumatti Rabbiin warra obsan waliin jira.” Suura Al-Baqaraa:153
Sababni isaas, salaanni dhimma tokko irratti gadi dhaabbannaa (sabaata) akka qabaatan garmalee nama gargaara.
Rabbiin (subhaanahu wa ta’aala) Ergamaa Isaa yommuu jajjabeessu haala kanaa dubbisa:
“Dhugumatti waan isaan jedhaniin qoomni kee rakkachuu ni beekna. Gooftaa kee faarsun Isa qulqulleessi. Warra sujuudan irraas ta’i. Hanga dhugaan (duuti) sitti dhuftutti Gooftaa kee gabbari.” Suura Al-Hijr 15:97-99
Rabbiin Ergamaa Isa gara salaata fi zikrii akka fiigu ajaje yommuu qomni isaa wanta diinni amantii jedhuun dhiphattu. Dhugumatti kana keessa bal’inna qoomaa fi rakkoo keessaa bahuutu jira. Kuni qajeelcha Ergamaa Rabbiiti; yommuu dhimmi tokko garmalee nama dhiphisuu gara salaata dheessu.
Saabit irraa akkana jechuun gabaafame: Yommuu Ergamaan Rabbii (sallallahu `alayhi wa sallam) rakkoon cimaan Isa tuqu, maatii ofii waamun ‘Salaataa, salaata!’jedhaan. Saabit,”Yommuu dhimmii tokko Ergamtoota Rabbitti bu’uu gara salaata fiigu.”jedha.
Dhuma dirree waraana Yarmuuk mootiin Roomaa loltoota isaa kanneen injifataman akkana jedhe gaafate,’Isin irratti salphinna! Waa’ee namoota loltaniini natti himaa. Akkuma keessan isaan dhiirotaa mitii?’ Isaanis “Eeti yaa mootii.” jedhan. Innis ni jedhe,” Eenyutu lakkoofsan caala, isin moo isaanii?” Isaanis ni jedhan,”Bakka kamittu nutu lakkoofsan isaan caala.” Innis ni jedhe,”Maarree maaliif injifatamtan?” Isaan keessaa jaarsi guddaan akkana jedhee deebise,”Halkan salaataa waan bulaniif, guyyaa soomaa waan olaniif, waadaa waan guutanii fi wal jiddutti haqaan waan hojjataniif nu injifatan.”
Haala kanaan dhiironni seenaa keessatti injifannoo galmeessanii darban. Kan ammaa immoo salaata irraa dheesse baay’innaa fi meeshaa waraanatiin osoo of tuulu injifatame, salphinnaaf harka kenne.
Nuti hoo eessa jirraa? Yommuu rakkoon nu tuqu gara salaata fiigu dhiisne dallansuu fi oduu faaydi hin qabnetti fiigna. Waa tolchuu dhiisne balleessatti fiigna.
Walumagalatti rakkoon (fitnaan) bu’uun duratti gara hojii gaaritti haa fiignu, hojii badaa irraa haa dheessinu. Yommuu rakkoon nutti buutu immoo gara salaata fi zikrii haa fiignu. Kaafironni fi namoonni imaanni isaani laamsho ta’e yommuu garmalee isaan cinquu gara itti fiigan waan hin qabneef gara lubbuu ofii galaafachutti fiigu. Silaa osoo gara Rabbii deebi’anii fi salaatanii dhiphinni isaani irraa ka’aa ture. Yaa nama Rabbiin irraa fagaatee! Eessatti dheessaa?
9.Du’aayi (Rabbiin sodaa fi abdii waliin kadhachuu)- Rabbiin kadhachuu fi itti warwaachun karaa rakkoo fi gadadoo keessaa itti bahaniidha. Rabbiin (subhaanahu wa ta’aala) akkana jedha:
“Dhugumatti [Ergamtoota] gara ummattoota siin duraatti erginee jirra. Akka isaan [Nutti] warwaataniif hiyyummaa fi dhukkubaan isaan qabne jirra. Maaliif yeroo adabni keenya isaanitti dhufu [Nutti] hin warwaatinii? Garuu onneen isaani ni gogde. Sheyxaannis waan isaan dalagaa turan isaaniif miidhagse.” (Suura Al-An’aam 6:42-43)
Al-Hasan al-Basrii akkana jechaa turee: Hajjaaj ibn Yuusuf (motummaa abbaa irree yeroo sanii) adabbii Rabbiiti. Adabbii Rabbii harka keessaniin dhiibuf hin yaalinaa. Garuu dirqamni isin irra jiru Rabbii of gadii qabuu fi Isatti warwaachudha. Rabbiin akkana waan jedheef:
“Dhugumatti Nuti adabaan isaan qabne jirra. Isaan Gooftaa isaanitiif of gadi hin qabne; Isattis hin warwaanne.” (Suura Al-Mu’iminuun 23:76)
Yeroo fitnaa sammuun ni hadooddi, nafseen ni dhamaati, wanta hojjattu hin beektu. Haala kana keessatti namoonni baay’een meeshaa waraana guddaa Nabiyyoota fi namoota gaggaariif yeroo darban keessa ta’e dagatu. Meeshaa waraanaa guddaan kuni Du’aayidha.
Ergamaan Rabbii (salallahu aleyh wa sallam) akkana jedhan: “Namni hundarra dadhabaan nama du’aayi [gochuu]irraa dadhabeedha.”
Abu Hureyraan (RA) akkana jechaa turee:”Fitnaan ni dhufti tan ishii irraa homaa si hin baraarre du’aayi akka nama bishaanin nyaatamu hedu yoo goote malee.”
Dhugumatti du’aayi yoo hin godhinii fi Rabbiin irratti hin hirkatiin fitnaa yeroo ammaa kana keessaa wanti nu baraaru tokkollee hin jiru. Na kadhaa isinii awwaadhaa osoo jedhu akkamitti Rabbiin irraa garagallaa?
“Gooftan keessan ni jedhe “Na kadhaa isiniifan awwaadhaa. Dhugumatti warroonni Ana gabbaruu irraa boonan salphattoota ta’anii Jahaannam seenuf jiru.” Al-Gaafir 40:60
Du’aayi gochuu yommuu jalqabnu, wanti nuti jalqaba Rabbiin kadhachuu qabnu araarama. Tokkotu akkana jedhe ‘Cubbuu keetin balbala du’aayi ofirratti cufte, du’aayin tiyyaa fudhatama hin argattu akkamitti jettaa?’ Kanaafu badiin nuti raawwannu du’aayin teenya akka hin qeebalamne taasisti. Rabbii of gadi qabuu fi Isarraa araarama kadhachuun, balbala milkaa’innaa fi injifannoo bana. Seenaa keessatti Nabiyoonni fi namoonni gaggaariin yommuu injifannoof dheebotan akkana jechuun Rabbiin kadhachaa turan:
رَبَّنَا اغْفِرْ لَنَا ذُنُوبَنَا وَإِسْرَافَنَا فِي أَمْرِنَا وَثَبِّتْ أَقْدَامَنَا وَانصُرْنَا عَلَى الْقَوْمِ الْكَافِرِينَ
“Gooftaa keenya! Badii keenyaa fi dhimmoota keenya keessatti daangaa dabriinsa keenya nuuf araarami; faana keenyas gadi dhaabi; ummata kaafiroota irrattis nu tumsi (gargaari).” (Suura Ali-Imraan 3:147)
Haala kanaan akka Isa kadhannu Rabbiin itti nu ajaaja.
Gudunfaa
Tooftaalee fitnaa jalaa ittiin baanu hanga ammaa ilaalaa kan turre kana fakkaata.
- Obsa qabaachu
- wal-danda’uu fi walii mararfachuu
- Jarjaruu dhiisu
- Odeefannoo mirkaneefachuu
- Arrabaa ofii eegu
- Fitnaa irraa fagaachu fi dheessu
- Jama’atti hidhachuu fi maxxanuu
- Hojiiwwan gaggaarii dalaguu
- Du’aayi gochuu fi Rabbitti warwaachu
Kitaaba wabii


text:
Addi bilisummaa uummata Tigraay (TPLF) mootummaan Federaalaa kutaalee biyyattii garaa garaa keessatti dhiittaa mirga namaa raawwataa jira jechuun himate.
Ayyaana Caamsaa 20 ilaalchisuun paartichi ibsa kenneen waggoota 29 dura ADWUI aangoottti dhufe jedhee jira.
Paartichi mootummaa federaalaaa kan yeroo ammaa sirna abbaa irree Dargiin wal fakkeessuu dhaan mootummaan Abiy ol aantummaa gosa tokkoo deebisee fiduu barbaada jechuun himachuu isaa Muluugeetaa Atsebahaa Maqalee irraa gabaasee jira.
Gama kaaniin qeeqa Mootummaan bulchiinsa naannoo Tigraay mootummaa federaalaa irratti dhiyeessee kun dhekkamsa ykn mufannaa akkasumas miraan kan guutamee jechuun waajiira mummicha ministeera Itiyoophiyaatti itti gaafatamaan waajiira preesii Obbo Nigusuu Xilaahuun dubbatanii jiru.
Jijjirama yeroo ammaa kana argameef sababaan hammeenya sana dura hojjatame ta'uus hubachiisan.
Gareen bulchiinsa naannoo Tigraay bulchaa jiru kun ibsa kana fakkaatee baasuun achuuma Tigraay keessatti gaaffii ka'aa jiran bifa biraa qabsiisuuf yaadeetu jedhan Obbo Nigusuun,
Qabeenyaa saamameen Itiyoophiyaa goodina yaaddoo akka taatuuf hojjachuu kana irraa of-qusachuun barbaachisaa akka ta'e Obbo Nigusuu Xilaahuun hubachiisuu isaanii Iskindir Freew Finfinnee irraa gabaasee jira.
Gabaasa Maqalee fi Finfinnee irraa ergame caqasaa.